NEOBVEZNI IZBIRNI PREDMET UMETNOST 4., 5. IN 6. r

Pozdravljeni učenci.

Vsi, ki obiskujete neobvezni izbirni predmet umetnost, imate za ta teden pripravljeno naslednjo nalogo.

Skupaj bomo združili glasbo in likovno ustvarjanje. Izberi si najljubšo pesem ali več pesmi in si jih zavrti. Med poslušanjem razmišljaj, kaj vse se ti podi po glavi. So to predmeti, živali, osebe ali mogoče samo črte, pike in različne oblike? Kakšne barve se ti prikazujejo: svetle ali temne, tople ali hladne?

Vzemi list papirja in nariši ali naslikaj, kar si doživljal med poslušanjem svoje najljubše glasbe. Likovno tehniko si izberi sam (lahko so to barvice, flomastri, svinčnik, tempera barvice …). Izberi tisto, s katero boš najlažje prikazal to, kar si videl med poslušanjem.

Lepo ustvarjanje vam želim!